9.  
 KOMENTÁR 
K 
VÝKRESOVEJ ČASTI

   9.  KOMENTÁR  K  VÝKRESOVEJ  ČASTI

    Grafická časť UŠ bola zhotovená s počítačovou podporou urbanistickej tvorby s podrobnosťou riešenia v metodike 1:1000, tlač v mierke 1:2000 s možnosťou tlače aj vo formátoch A3, A4. Tlačová podoba je predstavená v polovičnom zmenšení do mierky 1:2000. Pri zhotovení grafickej časti UŠ bol použitý podklad  „ Mestský geoinformačný systém ©Hlavné mesto SR Bratislava, 2007“.

    Výkresová časť tejto štúdie obsahuje :

-	Komplexný urbanistický návrh - výkres predstavuje návrh fyzickej štruktúry územia, ktorú tvorí vodná plocha, plochy zelene, objektov a areálov rôznych funkcií ako aj systém komunikácií motorovej a nemotorovej dopravy. Táto urbanistická vízia územia podľa autorov štúdie predstavuje pohľad na jeho cieľový stav. Komplexnosť návrhu spočíva v tom, že priestorové riešenie je súčasne funkčným a prevádzkovým návrhom, ktorý súčasne rešpektuje možnosti vytvárania aj podzemných stavieb (siete TI) a rešpektuje aj požiadavky na kvalitatívne aspekty prostredia.
Komplexný urbanistický návrh plní tiež podpornú argumentačnú funkciu pre návrh usporiadania a priestorovej a funkčnej regulácie územia. Z tohto pohľadu konfrontácie s „regulačným plánom“  je možné urbanistický návrh chápať ako jednu z prijateľných možností formovania hmotnej stránky rozvoja územia. Preto má tento výkres v hmotovo-priestorovom stvárnení charakter usmerňujúci a odporúčajúci.

      -    Regulácia využitia územia   je v podstate hlavným výkresom štúdie, v rámci limitov    
           daných regulatívmi rôzneho charakteru koordinuje rozvoj územia. Regulácia tu znamená súbor pravidiel pre usmerňovanie výstavby a využívania územia. Vzhľadom na urbanisticko - krajinársku otvorenosť lokality je tento súbor redukovaný na minimum tak, aby nebol zbytočne direktívnym a umožnil v rámci definovaných tolerancií operatívne rozhodovania v priestore a čase. Pre dodržaní prípustnej miery a priestorovom vymedzení pre výstavbu bude možné napĺňať územie aj inými urbanisticko-architektonickými formami, ako ich predstavuje prvý výkres. 
Dôležitou súčasťou regulačného výkresu je návrh rozvoja zelene ako fyzického prvku v území. Klasifikáciou plôch zelene podľa jej funkcie ako aj definovanie základných kompozičných aspektov zelene (napr. aleje...) integruje tento výkres v sebe aj funkciu výkresu zelene (dôležité je v súvahe sledovať tiež hodnoty ekoindexov v lokalitách ako aj neprekročiteľnej miery využitia území výstavbou, kde rozdiely vytvárajú požiadavky na plochy zelene ako súčasti zastaviteľných plôch).
Všetky jestvujúce a budúce stavby ( pozemné, inžinierske podzemné, nadzemné, komunikácie, stavby plôch zelene, exteriérové stavby) sú na úrovni blokov vyjadrené pomocou indexových parametrov a regulačných prvkov, ktoré definujú ich funkciu, polohu a mieru (kapacitu, objem fyzický a funkčný). 

    -     Riešenie dopravy je prehlbujúcim odborovým výkresom,  ktorý podrobnejšie špecifikuje 
         organizáciu a systém a komunikácie motorovej a nemotorovej dopravy s ohľadom na funkčné  a priestorové  usporiadanie územia podľa návrhu urbanistickej koncepcie. Funkčné systémy motorovej dopravy sú vzájomne farebne odlíšené, nemotorová doprava je delená na pešiu a cyklistickú  (cyklistické trasy sú označené popisom). V akcentovaných polohách je súčasťou dopravných priestorov aj návrh líniovej zelene ako integrálnej súčasti ich profilov ( stredová nízka a vysoká zeleň, lemujúce aleje...). 
         Riešenie spojenia Studená – Pestovateľská je v smerovom vedení podľa ÚPN mesta, problém tejto komunikácie z pohľadu tejto štúdie spočíva v tom , že je na hranici riešeného územia a riešenie tohto uličného priestoru by si vyžadovali hlbšie štúdium štruktúry a jej formovanie aj na druhej strane komunikácie.
         Výkres dopravy prehlbuje dopravnú koncepciu z urbanistického riešenia o technické parametre (kategorizácia komunikácií, polomery, zaraďovacie a odbočovacie pruhy, priechody a pod.) 
         
-	Technická infraštruktúra – výkres predstavuje regulatívne vyjadrenie problematiky korešpondujúce úrovni a cieľom urbanistickej štúdie, pričom ako kľúčový aspekt prezentuje kapacitné požiadavky územia na prívod vody, energií, plynu resp. odvod splaškových resp. aj prebytku dažďových vôd. Zákres návrhu fyzickej štruktúry resp. voľných priestorov a komunikácií predstavuje vymedzenie pre potenciálne vedenie sietí TI na vnútrozonálnej úrovni. Vyššie trasy sú definované pomocou koridorov resp. ich osí, ktoré vymedzujú smerové priestorové vedenie. Z pohľadu návrhu urbanistickej koncepcie sú zakreslené podstatné siete TI.  

-	Vizualizácie – predstavujú fyzickú štruktúru územia v základných objemoch hmôt stavieb, vysokej zelene, vodnej plochy a ostatných plôch.